text: Skeletter skal afsløre livsvilkår i fortiden
  31 januar 2011 kl. 09.11
  Danske og tyske forskere skal undersøge skeletter fra middelalderen for at afsløre fortidens livsvilkår.
  Videnregion/Wissensregion Syddanmark Schleswig-Holstein står bag forskningsprojektet, som begge får støtte af den europæiske regionale udviklingsfond.
  Projektet kaldes "Bones4Culture", og forskerne vil specielt studere knogler fra udgravninger fra middelsalderens- og renæssancens Slesvig.
  - Projektet vil udfylde et hul i vores viden om den almindelige befolkning ved at benytte nyudviklede teknologier inden for kemisk analyse af skeletter, siger projektleder Philipp Ostrowicz.
  
  Bemandingen
  Skelet-projektet  skal ledes af lektor Jesper Lier Boldsen fra Retsmedicinsk Institut  og de kemiske undersøgelser skal udføres af Kaare Lund Rasmussen fra Institut for Fysik og Kemi, begge på Syddansk Universitet.
  De tyske partnere er Leibniz-Labor für Altersbestimmung og IFM-GEOMAR i Kiel, Universitet Kiel og Zentrum für Baltische und Skandinavische Archäologie på Gottorp Slot i Slesvig.
  EU har også givet en forskningsbevilling til et matematik-projekt til brug i undervisning.
  